smcproject/ml-wiki-sentences huggingface dataset:
ചിത്രത്തിൻ്റെ സംഗീതം നിർവഹിച്ചിരിക്കുന്നത് സന്തോഷ് നാരായണനും  ഛായാഗ്രഹണം ജോർഡ്ജെ സ്‌റ്റോജിൽകോവിച്ചും പ്രൊഡക്ഷൻ ഡിസൈൻ തൂമ്പാദും (2018) ഫെയിം നിതിൻ സിഹാനി ചൗധരിയുമാണ്.
കൽക്കി 2898 എ.ഡി - 2023 ജൂലൈയിൽ സാൻ ഡീഗോ കോമിക്-കോണിൻ്റെ അഭിമാനകരമായ "ഹാൾ-എച്ച്" -ൽ അവതരിപ്പിക്കപ്പെടുന്ന ആദ്യ ഇന്ത്യൻ സിനിമയായി മാറി.
അവിടെ നിർമ്മാതാക്കൾ ഏറെ പ്രതീക്ഷയോടെ കാത്തിരിക്കുന്ന ചിത്രത്തിൻ്റെ ഔദ്യോഗിക തലക്കെട്ടും കാഴ്ചയും അനാച്ഛാദനം ചെയ്തു.
കൽക്കി 2898 എ.ഡി 2024 മെയ് 9 നാണ് ലോകമെമ്പാടുമുള്ള തിയറ്ററുകളിൽ റിലീസ് ചെയ്യാൻ ഷെഡ്യൂൾ ചെയ്ക്കുന്നത്.
പുരാണങ്ങളുടെയും ഒരു വിദൂര ഭാവികാല ഡിസ്റ്റോപ്പിയൻ സമൂഹത്തിൻ്റെയും പശ്ചാത്തലത്തിൽ കാശിയിലെ ഒരു നിഗൂഢ നഗരമായ കൽക്കി 2898 AD യിൽ ബിസി 3101-ലെ മഹാഭാരതത്തിൻ്റെ ഇതിഹാസ സംഭവങ്ങൾ മുതൽ വിദൂര വർഷം വരെയുള്ള സഹസ്രാബ്ദങ്ങൾ നീണ്ടുനിൽക്കുന്ന ഒരു യാത്ര ആരംഭിക്കുന്നു.
2898 എ.ഡി.​ ഹിന്ദു ദൈവമായ മഹാവിഷ്ണുവിൻ്റെ പത്താമത്തെയും അവസാനത്തെയും അവതാരമായ കൽക്കിയുടെ പ്രഹേളിക രൂപത്തെ ചുറ്റിപ്പറ്റിയാണ് ചലച്ചിത്രത്തിന്റെ ആഖ്യാനത്തിൻ്റെ കാതൽ.
ഹൈന്ദവ ഗ്രന്ഥങ്ങളിൽ വൈഷ്ണവ പ്രപഞ്ചശാസ്ത്രത്തിലെ ഒരു സുപ്രധാന യുഗമായ കലിയുഗത്തിൻ്റെ അവസാനത്തിൻ്റെ തുടക്കക്കാരനായി കൽക്കി പ്രവചിക്കപ്പെടുന്നു.
ചിത്രത്തിലെ കേന്ദ്രകഥാപാത്രമെന്ന നിലയിൽ കാലത്തിൻ്റെയും സ്ഥലത്തിൻ്റെയും അതിർവരമ്പുകളെ മറികടക്കുന്ന അഗാധമായ സാമൂഹികവും അസ്തിത്വപരവുമായ മാറ്റങ്ങൾക്ക് കൽക്കി ഒരു ഉത്തേജകമായി പ്രവർത്തിക്കുന്നു.
പുരാതന ഐതിഹ്യങ്ങളും [വിവക്ഷകൾ ആവശ്യമാണ്] ഊഹക്കച്ചവട ഫ്യൂച്ചറിസവും ചേർന്ന് കൽക്കി 2898 - AD വിധി, വീണ്ടെടുപ്പ് മനുഷ്യാസ്തിത്വത്തിൻ്റെ വിശാലമായ വിസ്തൃതിയിൽ വെളിച്ചവും ഇരുട്ടും തമ്മിലുള്ള ശാശ്വത പോരാട്ടത്തിൻ്റെ പ്രമേയങ്ങൾ പര്യവേക്ഷണം ചെയ്യുന്നു.
കാസ്റ്റ് കലി എന്ന (സുപ്രീം യാസ്കിൻ) കോംപ്ലക്സ് എന്ന രാജ്യത്തിന്റെ ദൈവമായി കമൽ ഹാസൻ ആശ്വാത്മാവായി (കൽക്കിയുടെ രക്ഷകൻ) അമിതാഭ് ബച്ചൻ ഭൈരവയായി (ബൗന്റി വേട്ടക്കാരൻ), കർണനുമായും (ഇരട്ട വേഷം) പ്രഭാസ് ​ സുമതിയായി (കൽക്കിയുടെ അമ്മ) ദീപിക പദുകോൺ പയലറ്റ് ക്യാപ്റ്റനായി (ഭൈരവയുടെ സംരക്ഷകൻ) ദുൽഖർ സൽമാൻ (അതിഥി വേഷം) മറിയമായി (ആശ്വാത്മവിന്റെ സഹായിയും ശമ്പളയുടെ നേതാവും) ശോഭന (അതിഥി വേഷം) ബുജ്ജിയായി (ഭൈരവയുടെ വാഹനം/ശബ്ദം) കീർത്തി സുരേഷ് വീരനായി (ഷമ്പാലയുടെ യോദ്ധാവ്) പശുപതി കിയാരയായി (ഷമ്പാലയുടെ യോദ്ധാവ്) അന്ന ബെൻ അർജുനനായി വിജയ് ദേവരകൊണ്ട (അതിഥി വേഷം) പ്രകാശനം
കൽക്കി 2898 എഡി 2024 മെയ് 9 ന് തിയേറ്ററുകളിൽ റിലീസ് ചെയ്യും.
തുടക്കത്തിൽ 2022 റിലീസ് ലക്ഷ്യമിട്ട് 2024 ജനുവരിയിൽ ഷെഡ്യൂൾ ചെയ്‌തു.
COVID-19 പാൻഡെമിക് കാരണവും നിർമ്മാണ പ്രവർത്തനങ്ങളും കാരണം ഇത് വൈകി.
ഈ ചലച്ചിത്രം തെലുങ്കിലും ഹിന്ദിയിലും റിലീസ് ചെയ്യാനും തമിഴ് , മലയാളം , കന്നഡ , ഇംഗ്ലീഷ് ഭാഷകളിലേക്ക് ഡബ്ബ് ചെയ്യാനും പദ്ധതിയിട്ടിട്ടുണ്ട്.
ബാഹ്യ ലിങ്കുകൾ കൽക്കി 2898 എ.ഡി ഇന്റർനെറ്റ് മൂവി ഡാറ്റാബേസിൽ അവലംബം ↑ ↑ ↑ ↑ ↑ {{ cite web }} : | last= has generic name ( help ) 1 2 ↑ ↑ ↑ ↑ ↑ ↑ ↑ ↑ ↑ 1 2 ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑
ഗോദ (ചലച്ചിത്രം) ഇംഗ്ലീഷ് വിലാസം https://ml.wikipedia.org/wiki/Godha_(film)
ബേസിൽ ജോസഫ് സംവിധാനം ചെയ്ത് 2017ൽ പുറത്തിറങ്ങിയ ഒരു മലയാള ചലച്ചിത്രമാണ് ഗോദ .
ടൊവിനോ തോമസ് , വാമിഖ ഗബ്ബി , അജു വർഗീസ് , രഞ്ജി പണിക്കർ എന്നിവരാണ് ഈ ചലച്ചിത്രത്തിലെ കേന്ദ്ര കഥാപാത്രങ്ങളെ അവതരിപ്പിച്ചിരിക്കുന്നത്.
2017 മേയ് 19ന് ചലച്ചിത്രം പുറത്തിറങ്ങി.
അദിതി സിങ് ( വാമിഖ ഗബ്ബി ) പഞ്ചാബ് സർവകലാശാലയിലെ ഗുസ്തി മത്സരത്തിലെ വിജയിയാണ്.
പിതാവ് അദിതിയെ ഗുസ്തി മത്സരങ്ങളിൽ പ്രോത്സാഹിപ്പിച്ചിരുന്നു.
എന്നാൽ പിതാവിന്റെ മരണശേഷം സഹോദരൻ ഗുസ്തി മത്സരങ്ങളിൽ നിന്ന് അദിതിയെ വിലക്കുന്നു.
ഗുസ്തി ഇഷ്ടപ്പെടുന്ന പഴയ തലമുറയിലെ ചിലർ താമസിക്കുന്ന കേരളത്തിലെ ഒരു ഗ്രാമത്തിൽ പുതിയ തലമുറയിലെ യുവാക്കൾ ക്രിക്കറ്റ് മത്സരങ്ങൾ കളിക്കാൻ ഇഷ്ടപ്പെടുന്നു.
മുൻപ് ഗുസ്തി മത്സരങ്ങൾ നടന്നിരുന്ന മനയത്തുവയലിൽ ക്രിക്കറ്റ് കളിക്കാനും അവർ ആരംഭിക്കുന്നു.
ആഞ്ജനേയ ദാസ് ( ടൊവിനോ തോമസ് )
ക്രിക്കറ്റ് കളിക്കുന്ന ഈ യുവാക്കളിൽ ഒരാളാണ്.
മുൻ ഗുസ്തി ചാമ്പ്യനും ആഞ്ജനേയ ദാസിന്റെ അച്ഛനുമായ ക്യാപ്റ്റൻ ( രഞ്ജി പണിക്കർ ) ആഞ്ജനേയ ദാസിനെ പഞ്ചാബ് സർവകലാശാലയിൽ പഠിക്കുന്നതിനായി അയക്കുന്നു.
അവിടെ വച്ച് അദിതിയും ആഞ്ജനേയ ദാസും കണ്ടുമുട്ടുകയും പരിചയത്തിലാവുകയും ചെയ്യുന്നു.
ഈ സമയം അദിതിയുടെ സഹോദരൻ അദിതിയുടെ വിവാഹം നിശ്ചയിക്കുകയും അതിനെത്തുടർന്ന് അദിതിയെ കോളേജിൽ നിന്നും ബലമായി കൊണ്ട് പോകാൻ ശ്രമിക്കുന്നു.
ഇത് കാണുന്ന ദാസ് സഹോദരനുമായി അടിപിടി ഉണ്ടാക്കുന്നു.
സഹോദരൻ എന്തെങ്കിലും തിരിച്ചു ചെയ്യുന്നതിന് മുൻപ് നാട്ടിലോട്ട് പോകുവാൻ അദിതി ദാസിനോട് അഭ്യർത്ഥിക്കുന്നു.
ദാസ് നാട്ടിലെത്തി കുറച്ചു ദിവസത്തിനു ശേഷം വിവാഹത്തിൽ നിന്നും രക്ഷപെടാനായി അദിതി ദാസിന്റെ നാട്ടിൽ വരികയും ചെയ്യുന്നു.
മാതാപിതാക്കളുടെ അനുവാദമില്ലാതെ ദാസ് അദിതിയെ തന്റെ വീട്ടിൽ താമസിപ്പിക്കുന്നു.
എന്നാൽ തുടർന്ന് വീട്ടുകാരും നാട്ടുകാരും ഇക്കാര്യം അറിയുന്നു.
ഗ്രാമത്തിലെ ഉത്സവത്തിനിടെ തന്നോട് മോശമായി പെരുമാറിയവരെ അദിതി ഗുസ്തി രീതിയിൽ അടിച്ചൊതുക്കുന്നു.
അദിതിയുടെ ഗുസ്തി മുറകൾ കണ്ടു ക്യാപ്റ്റൻ അദിതിയെ ഗുസ്തി പരിശീലിപ്പിക്കുവാൻ തീരുമാനിച്ചു.
ഇതോടെ ദാസിന്റെ സുഹ‌ൃത്തുക്കളായ ക്രിക്കറ്റ് ഇഷ്ടപ്പെടുന്നവരെല്ലാം അദിതിയെ കാണാനായി ഗുസ്തി ഇഷ്ടപ്പെടുന്നവരായി മാറി.
ഗുസ്തി പരിശീലനത്തിനിടെ കഠിനാധ്വാനം നടത്താനും ദേശീയ ഗുസ്തി ചാമ്പ്യൻഷിപ്പിൽ മത്സരിക്കാനും അദിതിയെ ക്യാപ്റ്റൻ പ്രേരിപ്പിക്കുന്നു.
ഒരു ദിവസം അദിതിയുടെ പെരുമാറ്റത്തിൽ മാറ്റം വരുത്താൻ ആവശ്യപ്പെടുന്ന ദാസിനോട് ദേഷ്യപ്പെടുന്നു.
എന്നാൽ ഇത് കണ്ട ക്യാപ്റ്റൻ ഗുസ്തി ചാമ്പ്യാനാകാനാണ് അദിതിയുടെ ആഗ്രഹമെന്നും അദിതിയ്ക്ക് തുല്യനായി മാറണമെന്നും ദാസിനോട് പറയുന്നു.
പണ്ട് അച്ഛന്റെ ശിക്ഷണത്തിൽ ജൂനിയർ ഗുസ്തി ചാമ്പ്യനായ ദാസിന്റെ ദൃശ്യങ്ങളും ഇതോടൊപ്പം കാണുന്നു.
ഇതിനെ തുടർന്ന് തന്റെ ലക്ഷ്യം ഗുസ്തി ചാമ്പ്യനാകുകയാണെന്നും ദാസ് തിരിച്ചറിയുകയും അച്ഛന്റെ പരിശീലനകേന്ദ്രത്തിൽ ചേരുകയും ചെയ്യുന്നു.
ഈ സമയം അദിതി കേരളത്തെ പ്രതിനിധീകരിച്ച് ദേശീയ ഗെയിംസിൽ പങ്കെടുക്കുന്നു.
എന്നാൽ ഗെയിംസിനിടെ പഞ്ചാബ് സ്വദേശിയായതിനാൽ അദിതി മത്സരിക്കാൻ അയോഗ്യയാണെന്ന് സംഘാടകർ അറിയിക്കുന്നു.
അദിതിയുടെ എതിരാളിയായ പിന്റോ ഈ ചാമ്പ്യൻഷിപ്പിൽ സ്വർണ മെഡൽ നേടുകയും ചെയ്യുന്നു.
ഈ മത്സരത്തിനു ശേഷം അദിതിയും പിന്റോയും കയർത്തു സംസാരിക്കുകയും മനയത്തുവയലിൽ ഗുസ്തി മത്സരത്തിൽ പങ്കെടുക്കാൻ വെല്ലുവിളിക്കുകയും ചെയ്യുന്നു.
ഗ്രാമം ഒന്നാകെ ഗുസ്തി മത്സരത്തിൽ സംഘാടനത്തിനായി തയ്യാറെടുത്തു.
മത്സരം തുടങ്ങിയപ്പോൾ അദിതിയുടെ സഹോദരൻ അദിതിയെത്തേടി മത്സരസ്ഥലത്തെത്തുന്നു.
കഠിനമായ മത്സരത്തിനു ശേഷം അദിതി വിജയിക്കുകയും തന്റെ സഹോദരന്റെ സമ്മതം വാങ്ങുകയും ഗ്രാമവാസികൾ ആഘോഷിക്കുകയും ചെയ്യുന്നു.
അഭിനേതാക്കൾ ടൊവിനോ തോമസ് - ആഞ്ജനേയദാസൻ വാമിഖ ഗബ്ബി - അദിതി സിങ് രഞ്ജി പണിക്കർ - ക്യാപ്റ്റൻ ഭരതൻ അജു വർഗീസ് - ബാലൻ ഹരീഷ് പേരാടി - രവി മാമുക്കോയ - പോക്കർ ഇക്കാ ശ്രീജിത്ത് രവി - വിജയൻ ബിജുക്കുട്ടൻ - കൊലമച്ചാൻ ഹരീഷ് പെരുമണ്ണ - ധിം ധി ധർമജൻ ബോൾഗാട്ടി - ഡെയ്ഞ്ചർ പ്രദീപ് കോട്ടയം - ക്യാപ്റ്റൻ ഭരതന്റെ സഹോദരൻ ബാല ശരവണൻ - പാണ്ഡി/മുത്തു പാണ്ഡ്യൻ പാർവ്വതി ടി - ആഞ്ജനേയദാസിന്റെ അമ്മ ഷൈൻ ടോം ചാക്കോ - കിടിലൻ ഫിറോസ്(അതിഥി താരം ) ദിനേഷ് നായർ ഗൗരി - അപ്പു വിനീത് ശർമ - അദിതിയുടെ സഹോദരൻ ടാൻസെൻ പോൾ - അദിതിയുടെ പിതാവ് മോനിഷ സാബു - അദിതിയുടെ സുഹൃത്ത് ആരുഷി വേദിക - പിന്റോ നിർമ്മാണം
ബേസിൽ ജോസഫ് തന്റെ ഫേസ്‌ബുക്ക് പേജിലൂടെ ടൊവിനോ തോമസിനും പഞ്ചാബി അഭിനേത്രി വാമിഖ ഗബ്ബിയ്ക്കും ഒപ്പമായിരിക്കും തന്റെ അടുത്ത ചിത്രമെന്ന് അറിയിച്ചു.
2016 ഒക്ടോബറിൽ ചലച്ചിത്രത്തിന്റെ ഫോട്ടോഗ്രഫി ആരംഭിച്ചു.
ചിത്രീകരണത്തിനിടെ വാമിഖ ഗബ്ബിയ്ക്ക് പരിക്കേറ്റിരുന്നു.
അഭിനയിക്കുന്നതിന്റെ ഭാഗമായി പല അഭിനേതാക്കലും ഗുസ്തി പരിശീലനം നേടിയിരുന്നു.
ചണ്ഡീഗഡ്, പട്യാല, ലുധിയാന, ഒറ്റപ്പാലം, പഴനി എന്നിവിടങ്ങളിലായാണ് ചലച്ചിത്രം ചിത്രീകരിച്ചത്.
2016 ഡിസംബറിൽ ചിത്രീകരണം പൂർത്തിയായി.
സംഗീതം: ഷാൻ റഹ്മാൻ , Lyrics: മനു മഞ്ജിത്ത് , ബേസിൽ ജോസഫ് , വിനായക് ശശികുമാർ ആരോ നെഞ്ചിൽ - ഗൗരി ലക്ഷ്മി, ഷാൻ റഹ്മാൻ ആരോ നെഞ്ചിൽ (Desi Mix) - ഗൗരി ലക്ഷ്മി , ഷാൻ റഹ്മാൻ ക്യാപ്റ്റനോടുള്ള ആദരം (ഹമ്മിങ്) - രാധിക സേതുമാധവൻ ഇന്നലെകളിൽ - നിരഞ്ജ് സുരേഷ് ഇന്നലെകളിൽ (Treadmil) - നിരഞ്ജ് സുരേഷ് കണ്ണഞ്ചുന്നൊരു - ഷാൻ റഹ്മാൻ കണ്ണെത്താ ദൂരത്തോളം - സച്ചിൻ വാര്യർ മനയത്തു വയലും ഗുസ്തിയും - വിനീത് ശ്രീനിവാസൻ ഓ റബ്ബാ - സിയാ ഉൾ ഹഖ് , ഷാൻ റഹ്മാൻ വെൽക്കം ടു പഞ്ചാബ് - ഷാൻ റഹ്മാൻ പൊന്നിൻ കണിക്കൊന്ന (Wow സോങ്) - സിതാര കൃഷ്ണകുമാർ അവലംബം ↑ ↑ ↑ ↑ {{ cite web }} : Cite has empty unknown parameter: | dead-url= ( help ) ↑ ↑ ↑
പാച്ചുവും അത്ഭുത വിളക്കും
മലയാളത്തിൽ പുറത്തിറങ്ങിയ ഒരു ചലച്ചിത്രമാണ് പാച്ചുവും അദ്ഭുതവിളക്കും .
അഖിൽ സത്യൻ സംവിധാനം ചെയ്ത് 2023-ൽ പുറത്തിറങ്ങിയ ഈ ചിത്രത്തിൽ ഫഹദ് ഫാസിൽ , വിനീത് , അഞ്ജന ജയപ്രകാശ് , ധ്വനി രാജേഷ്, വിജി വെങ്കിടേഷ്  തുടങ്ങിയവർ പ്രധാനവേഷങ്ങളിലെത്തുന്നു.
2023 ഏപ്രിൽ 28-ന് റിലീസ് ചെയ്ത ഈ സിനിമ വാണിജ്യവിജയവും നിരൂപകരിൽ നിന്നും പ്രേക്ഷകരിൽ നിന്നും ശ്രദ്ധേയമായ പ്രതികരണവും നേടുകയുണ്ടായി.
പ്രശാന്ത് എന്ന പാച്ചുവിന്റെ മുംബൈ ജീവിതത്തിനിടെ നാട്ടിലേക്കുള്ള യാത്രയും തിരികെ പോകുമ്പോൾ ഒപ്പം യാത്ര ചെയ്യുന്ന ലൈല എന്ന ഉമ്മച്ചിയുടെ (റിയാസിന്റെ) ചില അസ്വാഭാവിക പ്രവർത്തനങ്ങളുമാണ് ഈ ചിത്രത്തിന്റെ കഥ.
പറയാതെ ഒറ്റക്ക് ഗോവയിലിറങ്ങിയ ഉമ്മച്ചിയെ അന്വേഷിച്ച് പാച്ചുവും ട്രെയിനിൽ നിന്ന് ഒപ്പം കൂടിയ ബാലനും ചേർന്ന് നടത്തുന്ന തെരച്ചിലുമൊക്കെയായി ഈ കഥ മുന്നോട്ട് നീങ്ങുന്നു.
എന്നാൽ ഉമ്മച്ചിയുടെ രഹസ്യദൗത്യം പാച്ചു ഏറ്റെടുക്കുന്നതോടെ ഗോവയിൽ നടക്കുന്ന സംഭവികാസങ്ങളിലൂടെ ചിത്രം അന്ത്യത്തിലെത്തുന്നു.
ഇതിനിടയിൽ സംഭവിക്കുന്ന പ്രണയം കഥയെ രമണീയമാക്കുന്നു.
നടീനടന്മാർ പ്രശാന്ത് രാജൻ എന്ന പാച്ചുവായി ഫഹദ് ഫാസിൽ ഹംസധ്വനിയായി അഞ്ജന ജയപ്രകാശ് നിധിയായി ധ്വനി രാജേഷ് ലൈല / ഉമ്മച്ചിയായി വിജി വെങ്കിടേഷ് പാച്ചുവിന്റെ അച്ഛൻ രാജൻ ആയി മുകേഷ് വാസു / വാസുമാമൻ ആയി ഇന്നസെന്റ് ലൈലയുടെ മകൻ റിയാസ് ആയി വിനീത് രവീന്ദ്രൻ / രവിയായി ഇന്ദ്രൻസ് സുജിത്തായി അൽത്താഫ് സലിം പാച്ചുവിന്റെ അമ്മ അനിതയായി ശാന്തി കൃഷ്ണ പ്രദീപായി നന്ദു അശ്വിന്റെ മൂത്ത സഹോദരനായി നസ്ലെൻ (അതിഥി താരം) ചലച്ചിത്രം
ചിത്രത്തിന്റെ ടൈറ്റിൽ പോസ്റ്റർ 2021 ജനുവരിയിൽ പുറത്തിറങ്ങി .
ചിത്രീകരണം 2022 നവംബറിൽ പൂർത്തിയായി .
പിന്നീട് ട്രെയിലർ പുറത്തിറങ്ങി പുതുമുഖ സംവിധായകനാണ് എന്നതും ചിത്രത്തിന് ശ്രദ്ധ ലഭിക്കാൻ കാരണമായി .
പൊതുവെ നല്ല സ്വീകരണമാണ് ചിത്രത്തിന് ലഭിച്ചത് .
വിക്രം (ചലച്ചിത്രം) ഇംഗ്ലീഷ് വിലാസം https://ml.wikipedia.org/wiki/Vikram_(2022_film)
ലോകേഷ് കനകരാജ് സംവിധാനം ചെയ്ത്  2022-ൽ പുറത്തിറങ്ങിയ ഒരു തമിഴ് ആക്ഷൻ ത്രില്ലർ ചിത്രമാണ് വിക്രം .
കമൽ ഹാസൻ ആണ് ഈ ചലച്ചിത്രത്തിലെ കേന്ദ്ര കഥാപാത്രത്തെ അവതരിപ്പിക്കുന്നത്.
സൂര്യ , വിജയ് സേതുപതി , ഫഹദ് ഫാസിൽ എന്നിവരും ചിത്രത്തിൽ പ്രധാന കഥാപാത്രങ്ങളായി അഭിനയിക്കുന്നുണ്ട്.1986-ൽ പുറത്തിറങ്ങിയ അതേ പേരിലുള്ള ചിത്രത്തിന്റെ ഒരു സ്പിൻ ഓഫ് ആണ് ഈ ചിത്രം.
കൂടാതെ കൈതി (2019) എന്ന ചിത്രവുമായി ഒരു സിനിമാറ്റിക് യൂണിവേഴ്സ് പങ്കിടുന്നു .
ഏജന്റ് വിക്രമിന്റെ നേതൃത്വത്തിലുള്ള ഒരു ബ്ലാക്ക്-ഓപ്‌സ് സ്ക്വാഡ്, അതിൽ സന്ധാനത്തിന്റെ നേതൃത്വത്തിലുള്ള വെട്ടി വഗയ്യര എന്ന മയക്കുമരുന്ന് സിൻഡിക്കേറ്റ് ഗ്രൂപ്പിനെ അദ്ദേഹം ലക്ഷ്യമിടുന്നു, കാണാതായ മയക്കുമരുന്ന് തന്റെ ശീത രക്തമുള്ള ബോസ് റോളക്‌സിന് കൈമാറാൻ ഓർഡർ ചെയ്തു.
അഭിനേതാക്കൾ കമൽ ഹാസൻ -  വിക്രം സൂര്യ - റോളക്സ് (അതിഥി വേഷം) ഫഹദ് ഫാസിൽ - അമർ വിജയ് സേതുപതി - സന്ദനം നരേൻ - ബീജോയ് കാളിദാസ് ജയറാം - ACP പ്രഭഞ്ചൻ ചെമ്പൻ വിനോദ് ജോസ് - ജോസ് അർജുൻ ദാസ് - അൻപ് നിർമ്മാണം
2019 നവംബറിലാണ് ലോകേഷ് കനകരാജ് , കമൽ ഹാസന്റെ ഉടമസ്ഥതയിലുള്ള രാജ് കമൽ ഫിലിംസ് ഇന്റർനാഷണലുമായി പുതിയ ചലച്ചിത്രം നിർമ്മിക്കുന്നതിനുള്ള കരാർ ഒപ്പിട്ടത്.
അതിനു മുൻപു തന്നെ ലോകേഷ്, കമൽ ഹാസന്റെ സിനിമകളോടുള്ള തന്റെ ആരാധനയും, കമൽ ഹാസന്റെ സത്യ , വിരുമാണ്ടി തുടങ്ങിയ ചലച്ചിത്രങ്ങൾ തന്നിൽ ചെലുത്തിയ സ്വാധീനയും വെളിപ്പെടുത്തിയിരുന്നു.
എന്നാൽ നവംബറിൽ കരാറൊപ്പിട്ടെങ്കിലും മറ്റ് പല പ്രോജക്ടുകൾ കാരണം ഇരുവർക്കും പുതിയ ചലച്ചിത്രത്തിന്റെ പ്രാരംഭ പ്രവർത്തനങ്ങൾ ആരംഭിക്കാൻ സാധിച്ചില്ല.
തുടർന്ന് 2019 ഡിസംബറിൽ ലോകേഷ്, പുതിയ തിരക്കഥ രജനികാന്തിനോട് അവതരിപ്പിക്കുകയുണ്ടായി.
ഇതുമായി ബന്ധപ്പെട്ട ചർച്ചകൾ തുടരുന്നതിനിടെയാണ് കോവിഡ് വൈറസ് ബാധയും തുടർന്ന് ലോക്ക്ഡൗണും ഉണ്ടായത്.
തുടർന്ന് 2020 സെപ്റ്റംബറിൽ, കമൽ ഹാസനെ നായകനാക്കിക്കൊണ്ടുള്ള തന്റെ പുതിയ പ്രോജക്ട് ലോകേഷ് പ്രഖ്യാപിച്ചു.
തുടർന്ന് പുറത്തിറക്കിയ ഫസ്റ്റ് ലുക്ക് പോസ്റ്ററിൽ അനിരുദ്ധ് രവിചന്ദർ ആണ് സംഗീത സംവിധായകൻ എന്നും രേഖപ്പെടുത്തിയിരുന്നു.
ലോകേഷിനോടൊപ്പവും കമൽ ഹാസനൊപ്പവും അനിരുദ്ധ് ഇത് രണ്ടാം തവണയാണ് ഒരുമിച്ച് പ്രവർത്തിക്കുന്നത്.
ഇതിനുമുൻപ് യഥാക്രമം മാസ്റ്റർ , ഇന്ത്യൻ 2 എന്നീ ചലച്ചിത്രങ്ങൾ ഇവരോടൊപ്പം അനിരുദ്ധ് പ്രവർത്തിച്ചിരുന്നു.
ഫസ്റ്റ് ലുക്ക് പോസ്റ്റർ പുറത്തിറങ്ങിയതിനു ശേഷം ""എവനെന്റ്രു നിനൈത്തായ്" എന്നായിരിക്കും ചിത്രത്തിന്റെ പേര് എന്നായിരുന്നു ആദ്യമുണ്ടായിരുന്ന അഭ്യൂഹങ്ങൾ.
2022- ജൂൺ 3ന് സിനിമ റിലീസ് ചെയ്യാനാണ് തീരുമാനമെന്നും സെക്കന്റ് ലുക്ക് പോസ്റ്ററിനോടൊപ്പം കുറിച്ചിരുന്നു.
2020 ഒക്ടോബർ മാസത്തിൽ ചെന്നൈയിൽ വച്ച് കേന്ദ്ര സർക്കാർ നിർദ്ദേശിച്ച കോവിഡ് പ്രോട്ടോക്കോളുകൾ പാലിച്ചുകൊണ്ട് ചിത്രത്തിന്റെ നിശ്ചലചിത്ര ഛായാഗ്രഹണം ആരംഭിച്ചു.
2020 നവംബർ 7-ന് കമൽ ഹാസന്റെ 66-ാം പിറന്നാൾ പ്രമാണിച്ച് കമൽ ഹാസനെ ഉൾപ്പെടുത്തിക്കൊണ്ടുള്ള ചിത്രത്തിന്റെ ടൈറ്റിൽ ടീസർ പുറത്തിറങ്ങുകയുണ്ടായി.
"വിക്രം" എന്നുള്ള ചിത്രത്തിന്റെ പേരും ഈ ടീസറിലാണ് പ്രഖ്യാപിച്ചത്.
ഇതിനുമുൻപ് 1986-ലും കമൽ ഹാസൻ അഭിനയിച്ച് വിക്രം എന്ന പേരിൽ ഒരു ചലച്ചിത്രം പുറത്തിറങ്ങിയിട്ടുണ്ട്.
അവലംബം പുറം കണ്ണികൾ വിക്രം ഇന്റർനെറ്റ് മൂവി ഡാറ്റാബേസിൽ
മാരിവില്ലിൻ ഗോപുരങ്ങൾ
2024ൽ പുറത്തിറങ്ങിയ  മലയാള  ചലച്ചിത്രമാണ് മാരിവില്ലിൻ ഗോപുരങ്ങൾ .
അരുൺ ബോസ് സംവിധാനം ചെയ്ത ഈ ചലച്ചിത്രം ഒരു നാടകീയ ചലച്ചിത്രമാണ്.
അരുൺ ബോസും പ്രമോദ് മോഹനും ചേർന്നാണ് ഈ ചിത്രത്തിന്റെ കഥ എഴുതിയത്.
ഇന്ദ്രജിത്ത് സുകുമാരൻ , ശ്രുതി രാമചന്ദ്രൻ , സർജാനോ ഖാലിദ്, വിൻസി അലോഷ്യസ് എന്നിവരാണ് പ്രധാന കഥാപാത്രങ്ങളായി അഭിനയിച്ചത്.
2024 മെയ് 10 ന് ഇത് തിയേറ്ററുകളിൽ പുറത്തിറങ്ങി.
പ്രധാന ചിത്രീകരണം 2023 ഏപ്രിൽ അവസാനത്തോടെ ആരംഭിക്കുകയും 2023 ജൂൺ അവസാനത്തോടെ പൂർത്തിയാക്കുകയും ചെയ്തു.
വിദ്യാസാഗറാണ് ചിത്രത്തിന് സംഗീതം നൽകിയിരിക്കുന്നത്.
ശ്യാമപ്രകാശ് എം. എസ്. ഛായാഗ്രഹണവും ഷൈജാൽ പി. വി. യും അരുൺ ബോസും ചേർന്നാണ് എഡിറ്റിംഗ് നിർവ്വഹിച്ചത്.
കുട്ടികളില്ലാത്ത വിവാഹിത ദമ്പതികളാണ് ഷിന്റോയും ഷെറിനും.
ഷിന്റോയുടെ സഹോദരൻ റോണി ഗർഭിണിയായ കാമുകിയായ മീനാക്ഷിയോടൊപ്പം അവരുടെ വീട്ടിലേക്ക് വന്നതോടെ അവരുടെ ജീവിതം മാറുന്നു, കുഴപ്പങ്ങളും അപ്രതീക്ഷിത അനുഗ്രഹങ്ങളും കൊണ്ടുവരുന്നു.
അഭിനേതാക്കൾ ഇന്ദ്രജിത്ത് സുകുമാരൻ - ഷോക്ക് ഷിന്റോ ചാക്കോ ശ്രുതി രാമചന്ദ്രൻ - ഷെറിൻ സർജാനോ ഖാലിദ് - റോണി ചാക്കോ വിൻസി അലോഷ്യസ് - മീനാക്ഷി രാജൻ സായ് കുമാർ - ചാക്കോ ജോണി ആന്റണി - റോറോ സംവിധായകൻ സലിം കുമാർ - തോമസ് ബിന്ദു പണിക്കർ - ഷെറിന്റെ അമ്മ ഉണ്ണി മേഘലാൻ വൈശിഷ്ട് ഉമേഷ് ആസിഫ് അലി - അതിഥി വേഷം ചിത്രീകരണം
2023 ഏപ്രിൽ 24ന് കൊച്ചി ആചാരപരമായ ഒരു പൂജ പ്രധാന ഫോട്ടോഗ്രാഫി ആരംഭിച്ചത്.
വരുൺ ജി. പണിക്കറുടെ എൻജാൻ കണ്ടത സിറെയുടെ ചിത്രീകരണം പൂർത്തിയാക്കിയ ശേഷം 2023 ഏപ്രിൽ 29 ന് ഇന്ദ്രജിത്ത് സുകുമാരൻ സെറ്റിൽ ചേർന്നതായി റിപ്പോർട്ടുണ്ട്.
2023 ജൂൺ അവസാനത്തോടെ ചിത്രീകരണം പൂർത്തിയായി.
ശബ്ദരേഖ
വിദ്യാസാഗർ സംഗീതം നൽകിയപ്പോൾ വരികൾ എഴുതിയത് വിനായക് ശശികുമാർ ആണ്.
ഓഡിയോ അവകാശങ്ങൾ മ്യൂസിക് 247 ഏറ്റെടുത്തു.
2023 നവംബറിൽ ചിത്രം പുറത്തിറങ്ങുമെന്ന് റിപ്പോർട്ടുകളുണ്ടായിരുന്നു.
വിദേശ വിതരണാവകാശം രേഷ് രാജ് ഫിലിം, പ്ലേ ഫിലിംസ് എന്നിവയ്ക്ക് വിറ്റു.
അവലംബങ്ങൾ പുറത്തേക്കുള്ള കണ്ണികൾ മാരിവില്ലിൻ ഗോപുരങ്ങൾ ഇന്റർനെറ്റ് മൂവി ഡാറ്റാബേസിൽ
തൃക്കാക്കര വാമനമൂർത്തിക്ഷേത്രം ഇംഗ്ലീഷ് വിലാസം https://ml.wikipedia.org/wiki/Thrikkakara_Temple ഈ  ലേഖനം വിക്കിപീഡിയ ശൈലി അനുസരിച്ച് വിക്കിവൽക്കരിക്കേണ്ടതുണ്ട് .
തൃക്കാക്കര ക്ഷേത്ര ആറാട്ട് ചുവർ വിളക്കുകൾ
ഇന്ത്യയിൽ വാമനൻ പ്രതിഷ്ഠയായി ഉള്ള വളരെ ചുരുക്കം ക്ഷേത്രങ്ങളിൽ ഒന്നാണ് തൃക്കാക്കര വാമനമൂർത്തി ക്ഷേത്രം .
തിരുവിതാംകൂർ ദേവസ്വം ബോർഡിന്റെ ഭരണത്തിലുള്ള ക്ഷേത്രം കേരളത്തിലെ എറണാകുളം ജില്ലയിലെ തൃക്കാക്കരയിലാണ് ഈ ക്ഷേത്രം സ്ഥിതിചെയ്യുന്നത്.
വാമനനോടൊപ്പം ശിവനും ഇവിടെ പ്രത്യേകം ക്ഷേത്രത്തിൽ വാഴുന്നുണ്ട്.
ചരിത്രപ്രാധാന്യമുള്ള ചില താളിയോല ഗ്രന്ഥങ്ങൾ ഈ ക്ഷേത്രത്തിലുണ്ട്.
ഇവിടത്തെ പ്രധാന ഉത്സവം ഓണം ആണ്.
ഓണസദ്യ ഈ ക്ഷേത്രത്തിൽ കെങ്കേമമായി നടത്തുന്നു.
ജാതിമത ഭേദമന്യേ ധാരാളം ആളുകൾ ഇവിടത്തെ ഓണസദ്യയിൽ പങ്കെടുക്കുന്നു.
തമിഴ് വൈഷ്ണവഭക്തകവികളായ ആഴ്‌വാർമാർ പാടിപ്പുകഴ്ത്തിയ നൂറ്റെട്ട് ദിവ്യദേശങ്ങളിലൊന്നുകൂടിയാണ് തൃക്കാക്കര ക്ഷേത്രം.
തൃക്കാക്കര എന്ന സ്ഥലനാമം “തിരു കാല് കര”യുടെ ചുരുക്കപേരാണ്.
ക്ഷേത്രനിർമ്മാണത്തോടെയാകണം 'തിരു' വിശേഷണം സ്ഥലപേരിന്റെ മുമ്പിൽ വന്നുചേർന്നത്.
കാൽകര നാടിന്റെ ഭരണസഭ തൃക്കാക്കരക്ഷേത്രത്തിലാണ് സമ്മേളിച്ചിരുന്നത്.
ഭഗവാന്റെ പാദമുദ്ര പതിഞ്ഞ സ്ഥലമെന്നതിനാൽ ആവാം തിരുകാൽക്കര എന്ന പേർ ലഭിച്ചത് എന്നും പറയുന്നു.
ഭാഗവതത്തിൽ വാമനാവതാരം എന്ന ഭാഗത്തിൽ മഹാബലിയുടെ കഥ സവിസ്തരം പ്രതിപാദിക്കുന്നു.
ഭക്തപ്രഹ്ലാദന്റെ പേരമകനായിരുന്നു മഹാബലി .
അദ്ദേഹം ഒരുപാട് യജ്ഞങ്ങളും മറ്റും നടത്തി പുണ്യം നേടി.
മികച്ച ഒരു ഭരണാധികാരിയായി പേരെടുത്ത അദ്ദേഹത്തെ എല്ലാവരും ആദരിച്ചു.
സ്വർഗ്ഗലോകം കൂടി തന്റെ അധികാരത്തിന്റെ കീഴിൽ കൊണ്ടുവരാൻ മഹാബലി ആഗ്രഹിച്ചു.
ഇതിൽ ഭയംപൂണ്ട ദേവന്മാർ മഹാവിഷ്ണുവിനെ ശരണം പ്രാപിച്ചു.
ദേവന്മാരുടെ രക്ഷയ്ക്കായി ദേവമാതാവായ അതിഥി മഹാവിഷ്ണുവിന്റെ അനുഗ്രഹത്തിനായി തപസ് ചെയ്തു.
ഒടുവിൽ വിഷ്ണു വാമനനായി അവതരിച്ച് മഹാബലിയുടെ യാഗശാലയിലെത്തി മൂന്നടി മണ്ണിന് യാചിച്ചു.
ആദ്യത്തെ അടികൊണ്ട് ആകാശവും രണ്ടാമത്തെ അടികൊണ്ട് ഭൂമിയും പാതാളവും അളന്ന ഭഗവാൻ അവസാനത്തെ അടിയ്ക്കായി സ്ഥലം കണ്ടെത്താൻ വിഷമിച്ചപ്പോൾ മഹാബലി തന്റെ തല തന്നെ കാണിച്ചുകൊടുത്തു.
പ്രസാദിച്ച ഭഗവാൻ തന്റെ മൂന്നാമത്തെ അടികൊണ്ട് മഹാബലിയെ അനുഗ്രഹിച്ച് അദ്ദേഹത്തെ സുതലം എന്ന ലോകത്തിന്റെ അധിപനാക്കി.
വാമനൻ അവിടെ മഹാബലിയുടെ കാവൽക്കാരനായി നിലകൊണ്ടു.
കൂടാതെ അടുത്ത മന്വന്തരത്തിൽ മഹാബലിക്ക് സ്വർഗ്ഗത്തിലെ ഇന്ദ്രപദവിയും വാഗ്ദാനം ചെയ്തു.
എല്ലാ വർഷവും ഭഗവാൻറെ പിറന്നാൾ ആയ ചിങ്ങമാസത്തിലെ തിരുവോണം നാളിൽ എല്ലാവിധ സമൃദ്ധിയോടെയും തന്റെ പ്രജകളെ കാണാനുള്ള അനുഗ്രഹവും ഭഗവാൻ മഹാബലിയ്ക്ക് നൽകി.
പിന്നീട്, ഈ സ്ഥലത്തിന്റെ മാഹാത്മ്യം കേട്ടറിഞ്ഞ കപിലമഹർഷി മഹാവിഷ്ണുവിനെ പ്രീതിപ്പെടുത്താനായി കഠിനതപസ്സ് ചെയ്യാൻ ഇവിടെയെത്തി.
ഏറെനാൾ നീണ്ടുനിന്ന കഠിനതപസ്സിനൊടുവിൽ ഭഗവാൻ അദ്ദേഹത്തിന് ദർശനം നൽകി.
മഹർഷിയുടെ ആഗ്രഹപ്രകാരം ഭഗവാൻ ഇവിടെത്തന്നെ നിത്യവാസം കൊള്ളാൻ തീരുമാനിച്ചു.
വാമനാവതാരത്തിൽ ഭഗവാന്റെ പാദം വന്നുപതിച്ച സ്ഥലം എന്ന അർത്ഥത്തിലാണ് 'തിരുക്കാൽക്കര' എന്ന പേര് ഈ സ്ഥലത്തിന് വന്നത്.
കപിലമഹർഷിയെക്കൂടാതെ പരശുരാമനുമായി ബന്ധപ്പെട്ടും ഐതിഹ്യം നിലവിലുണ്ട്.
കേരളത്തിന്റെ ദേശീയോത്സവമായ ഓണവുമായി ചരിത്രപരമായ ബന്ധവും ഈ ക്ഷേത്രത്തിനുണ്ട്.
ചേരസാമ്രാജ്യത്തിന്റെ കാലത്താണ് കേരളത്തിൽ ഓണം ആഘോഷിച്ചുതുടങ്ങിയതെന്ന് കഥയുണ്ട്.
മഹോദയപുരം ആസ്ഥാനമാക്കി ഭരിച്ചിരുന്ന ചേരമാൻ പെരുമാളിന്റെ രാജ്യാതിർത്തിയ്ക്കുള്ളിലായിരുന്നു തൃക്കാക്കരയും.
തൃക്കാക്കര ക്ഷേത്രത്തിൽ ചിങ്ങമാസത്തിൽ നടത്തിവന്നിരുന്ന ഉത്സവം എല്ലാ ഹൈന്ദവഭവനങ്ങളിലും ആചരിയ്ക്കണമെന്ന് അദ്ദേഹം നിർദ്ദേശിച്ചു.
അതെത്തുടർന്നാണ് കേരളത്തിൽ ഓണാഘോഷം തുടങ്ങിയത്.
ക്ഷേത്രത്തിൽ ധാരാളം ശിലാലിഖിതങ്ങൾ കാണാം.
ഇവയിൽ നിന്നാണ് ഓണത്തിന്റെ ഉദ്ഭവത്തെക്കുറിച്ചും മറ്റും നമുക്ക് അറിയാൻ കഴിയുന്നത്.
മഹോദയപുരം ആസ്ഥാനമാക്കി ഭരിച്ചിരുന്ന ചേരമാൻ പെരുമാളെ കാണാൻ പ്രദേശത്തെ നാടുവാഴികൾ ഒന്നിച്ചുകൂടിയിരുന്ന അവസരമായാണ് അവയിൽ നമുക്ക് ഓണത്തെ കാണാൻ കഴിയുന്നത്.
പഴയ കാലത്ത് കർക്കടകമാസത്തിലെ തിരുവോണം തൊട്ട് ചിങ്ങമാസത്തിലെ തിരുവോണം വരെയാണ് തൃക്കാക്കരയിൽ ഉത്സവം ആഘോഷിച്ചിരുന്നത്.
അതിനാൽ ഇതേ സമയം തന്നെയാണ് ഓണവും കൊണ്ടാടിയിരുന്നത്.
28 ദിവസവും വിവിധ വലിപ്പത്തിലുള്ള പൂക്കളങ്ങളിട്ട് കളിമണ്ണുകൊണ്ട് തൃക്കാക്കരയപ്പനെ നിർമ്മിച്ച് പൂജിച്ചുകൊണ്ടാണ് ആഘോഷങ്ങൾ നടത്തിയിരുന്നത്.
പിൽക്കാലത്ത് ആചാരങ്ങൾ അതേപ്പടി തുടർന്നെങ്കിലും ഉത്സവം ചിങ്ങമാസത്തിലെ അത്തം തൊട്ട് 10 ദിവസമായി കുറഞ്ഞു.
അങ്ങനെയാണ് അത്തത്തിന് പൂക്കളമിടാൻ തുടങ്ങിയത്.
എട്ടാം നൂറ്റാണ്ടിൽ ജീവിച്ചിരുന്ന തമിഴ് വൈഷ്ണവഭക്തകവിയായിരുന്ന നമ്മാഴ്വാർ തൃക്കാക്കരയപ്പനെക്കുറിച്ച് രണ്ട് പാസുരങ്ങൾ (സ്തുതിഗീതങ്ങൾ) രചിച്ചിരുന്നു.
ഇവയിൽ അദ്ദേഹം സ്ഥലത്തെ 'കാൽക്കരൈ' എന്നും ഭഗവാനെ 'കാൽക്കരയപ്പപ്പെരുമാൾ' എന്നും ലക്ഷ്മീദേവിയെ 'പെരുംശെൽവ നായകി' എന്നും 'വാത്സല്യവല്ലി' എന്നുമാണ് വിശേഷിപ്പിച്ചിരുന്നത്.
ക്ഷേത്രത്തെ അദ്ദേഹം 'കൊടിമതിൽ' എന്നും വിശേഷിപ്പിച്ചു.
പന്ത്രണ്ടാം നൂറ്റാണ്ടോടെ തൃക്കാക്കര ക്ഷേത്രത്തിന്റെ പ്രതാപം കുറഞ്ഞുതുടങ്ങി.
രാജാക്കന്മാർ തമ്മിലുള്ള കിടമത്സരവും അതെത്തുടർന്ന് ഊരാളന്മാർക്കും മറ്റും നേരിട്ട പ്രശ്നവുമെല്ലാം ക്ഷേത്രത്തെ പ്രതികൂലമായി ബാധിച്ചു.
നിത്യനിദാനങ്ങൾക്കുപോലും ചെലവില്ലാതെയായി.
പൂജാരിമാർക്ക് ഈ ക്ഷേത്രത്തോടുള്ള ഭക്തി വരെ നഷ്ടപ്പെട്ടു.
ഇങ്ങനെ ക്ഷേത്രഭൂമി കാടുകയറി നശിച്ചു.
ക്ഷേത്രത്തിന്റെ അധിഷ്ഠാനം മാത്രമേ ഇക്കാലത്ത് ബാക്കിയുണ്ടായിരുന്നുള്ളൂ.
ഒടുവിൽ, 1921-ൽ അന്നത്തെ തിരുവിതാംകൂർ രാജാവായിരുന്ന ശ്രീ മൂലം തിരുനാൾ രാമവർമ്മയാണ് ക്ഷേത്രം നവീകരിച്ച് പുനഃപ്രതിഷ്ഠ നടത്തിയത്.
തുടർന്ന് ക്ഷേത്രം അദ്ദേഹം ഏറ്റെടുത്തു.
1949-ൽ തിരുവിതാംകൂർ ദേവസ്വം ബോർഡ് രൂപവത്കരിച്ചപ്പോൾ ക്ഷേത്രം അതിന്റെ കീഴിലായി.
ഇന്നും ഇത് തിരുവിതാംകൂർ ദേവസ്വം ബോർഡിന്റെ നിയന്ത്രണത്തിലാണ്.
1961-ൽ കേരളം ഓണത്തെ ദേശീയോത്സവമായി അംഗീകരിച്ചപ്പോൾ ക്ഷേത്രത്തിലേയ്ക്ക് ഭക്തജനങ്ങളുടെ നിലയ്ക്കാത്ത പ്രവാഹമായി.
ഇന്ന് ഇവിടെയുള്ള ഓണാഘോഷത്തിൽ ആയിരങ്ങളാണ് പങ്കെടുക്കുന്നത്.
തൃപ്പൂണിത്തുറയിൽ നടന്നുവരുന്ന അത്തച്ചമയത്തിന് കൊടി കൊണ്ടുപോകുന്നത് തൃക്കാക്കര ക്ഷേത്രത്തിൽ നിന്നാണ്.
കേരളത്തിലെ മറ്റ് ക്ഷേത്രങ്ങളിൽ നിന്ന് വ്യത്യസ്തമായി തൃക്കാക്കര ക്ഷേത്രത്തിന്റെ ചരിത്രത്തിലൊരിയ്ക്കലും നമ്പൂതിരിമാരുടെ സ്വാധീനമുണ്ടായിട്ടില്ല എന്നത് ശ്രദ്ധേയമാണ്.
കൊച്ചിയും പരിസരപ്രദേശങ്ങളും അടക്കിഭരിച്ചിരുന്ന പ്രശസ്ത ബ്രാഹ്മണരാജകുടുംബമായ ഇടപ്പള്ളി സ്വരൂപത്തിനുപോലും ക്ഷേത്രത്തിന്മേൽ അവകാശം സ്ഥാപിയ്ക്കാൻ കഴിഞ്ഞിട്ടില്ല.
പക്ഷേ, പിന്നീട് ഇടപ്പള്ളി തമ്പുരാൻ ഇവിടത്തെ ശാന്തിക്കാരനായി മാറുകയും ശാന്തിക്കാരനെ നിയമിയ്ക്കാനുള്ള അവകാശം നേടുകയും ചെയ്തു.
1949 വരെ ഈ സ്ഥിതി തുടർന്നു.
ഇപ്പോൾ ദേവസ്വം ബോർഡാണ് ശാന്തി നിയമനങ്ങൾ നടത്തുന്നത്.
എറണാകുളം ജില്ലയിൽ എറണാകുളത്തുനിന്നും ഏകദേശം 8 കിലോമീറ്റർ വടക്കുകിഴക്കുമാറി കളമശ്ശേരി നഗരസഭയിലാണ് ക്ഷേത്രം സ്ഥിതിചെയ്യുന്നത്.
ജില്ലാ ആസ്ഥാനമായ കാക്കനാട് , കൊച്ചി ശാസ്ത്രസാങ്കേതിക സർവ്വകലാശാല തുടങ്ങിയവ തൃക്കാക്കരയിൽനിന്ന് വളരെ അടുത്താണ്.
ക്ഷേത്രത്തിന്റെ തെക്കുഭാഗത്തുകൂടെ ഇടപ്പള്ളി - പൂക്കാട്ടുപടി റോഡ് കടന്നുപോകുന്നു.
ക്ഷേത്രത്തിന്റെ നാലുഭാഗത്തും വഴികളുണ്ട്.
എട്ടേക്കറിലധികം വിസ്തീർണ്ണമുള്ള അതിവിശാലമായ ക്ഷേത്രസമുച്ചയമാണ് തൃക്കാക്കരയിലേത്.
ഇതിനകത്ത് രണ്ട് ക്ഷേത്രങ്ങളുണ്ട് - വാമനക്ഷേത്രവും ശിവക്ഷേത്രവും.
ശിവക്ഷേത്രത്തിനാണ് പഴക്കം കൂടുതലുള്ളത്.
മഹാബലി തികഞ്ഞ ശിവഭക്തനായിരുന്നുവെന്നാണ് പുരാണകഥ.
അദ്ദേഹം ആരാധിച്ചിരുന്ന സ്വയംഭൂവായ ശിവലിംഗമാണ് ശിവക്ഷേത്രത്തിലുള്ളതെന്ന് വിശ്വസിക്കപ്പെടുന്നു.
ഈ ശിവനെ വന്ദിച്ചശേഷം വേണം വാമനനെ വന്ദിയ്ക്കാനെന്നാണ് ക്ഷേത്രത്തിലെ ആചാരം.
2014-ൽ ഈ ശിവക്ഷേത്രവും ഇതിനകത്തുള്ള ഉപക്ഷേത്രങ്ങളും പുതുക്കിപ്പണിതു.
മുമ്പുണ്ടായിരുന്ന ക്ഷേത്രം അപൂർണ്ണമായ നാലമ്പലത്തോടെയാണ് നിലകൊണ്ടിരുന്നത്.
എന്നാൽ ഇന്നത്തെ ക്ഷേത്രത്തിന് പൂർണ്ണ നാലമ്പലവും പ്രത്യേകം തിടപ്പള്ളിയും കിണറുമെല്ലാമുണ്ട്.
ശിവക്ഷേത്രത്തിന്റെ തൊട്ടുമുന്നിലാണ് മഹാബലിയുടെ സിംഹാസനപ്രതിഷ്ഠയുള്ളത്.
ശിവക്ഷേത്രത്തിന്റെ വടക്കുഭാഗത്താണ് വാമനക്ഷേത്രം സ്ഥിതിചെയ്യുന്നത്.
ശിവക്ഷേത്രത്തെ അപേക്ഷിച്ച് വലിപ്പം കൂടുതലാണ് വാമനക്ഷേത്രത്തിന്.
ഇതിനോടുചേർന്നാണ് ഗോപുരങ്ങളും ആനക്കൊട്ടിലും ശീവേലിപ്പുരയും കൊടിമരവുമെല്ലാമുള്ളത്.
സാമാന്യം വലിപ്പമുള്ള ആനക്കൊട്ടിലാണ് ഇവിടെയുള്ളത്.
നാലഞ്ചാനകളെ എഴുന്നള്ളിയ്ക്കാനുള്ള സൗകര്യം ഇവിടെയുണ്ട്.
ആനക്കൊട്ടിലിനപ്പുറത്താണ് ഭഗവദ്വാഹനമായ ഗരുഡനെ ശിരസ്സിലേറ്റുന്ന ചെമ്പുകൊടിമരമുള്ളത്.
കൊടിമരത്തിനുമപ്പുറത്താണ് ക്ഷേത്രത്തിലെ ബലിക്കൽപ്പുര.
വലിയ ബലിക്കല്ല് ഇവിടെ സ്ഥിതിചെയ്യുന്നു.
ബലിക്കല്ല് പിച്ചളയിൽ പൊതിഞ്ഞ് സ്വർണ്ണം പൂശി സംരക്ഷിച്ചിരിയ്ക്കുന്നു.
ഇതിന്റെ മച്ചിൽ ബ്രഹ്മാവിന്റെയും അഷ്ടദിക്പാലകരുടെയും രൂപങ്ങൾ കൊത്തിവച്ചിട്ടുണ്ട്.
കിഴക്കും പടിഞ്ഞാറും നടകളിലുള്ള ഗോപുരങ്ങൾക്ക് നേരെ മുന്നിലും ക്ഷേത്രമതിൽക്കെട്ടിനകത്ത് തെക്കുഭാഗത്തും അരയാൽമരങ്ങളുണ്ട് .
ഹൈന്ദവവിശ്വാസപ്രകാരം പുണ്യവൃക്ഷമായ അരയാലിന്റെ മുകളിൽ ബ്രഹ്മാവും നടുക്ക് വിഷ്ണുവും അടിയിൽ ശിവനും കുടികൊള്ളുന്നു, അതായത് അരയാൽ ത്രിമൂർത്തീസ്വരൂപമാണ് എന്നാണ് വിശ്വാസം.
ബുദ്ധ - ജൈനമതങ്ങളിലും അരയാലിനെ പുണ്യകരമായി കണക്കാക്കുന്നു.
ഇന്ത്യയുടെ ദേശീയവൃക്ഷവും അരയാൽ തന്നെ.
ഒരു ആൽമരത്തിന്റെ ചുവട്ടിൽ നാഗദൈവങ്ങളുടെ പ്രതിഷ്ഠയുണ്ട്.
നാഗരാജാവായി അനന്തനും നാഗയക്ഷിയും നാഗകന്യകയും നാഗചാമുണ്ഡിയും ചിത്രകൂടവുമാണ് ഇവിടെയുള്ളത്.
വടക്കുഭാഗത്ത് ആനകളെ നിർത്തുന്ന സ്ഥലമാണ്.
ഇതിനപ്പുറത്ത് ചെറിയൊരു ക്ഷേത്രക്കുളമുണ്ട്. 'കപിലതീർത്ഥം' എന്നാണ് ഇതിന്റെ പേര്.
ക്ഷേത്രപ്രതിഷ്ഠ നടത്തിയതെന്ന് പറയപ്പെടുന്ന കപിലമഹർഷിയുടെ പേരിലറിയപ്പെടുന്ന ഈ കുളം വളരെ പവിത്രമായി കരുതുന്നു.
ക്ഷേത്രം തന്ത്രിയ്ക്കും ശാന്തിക്കാർക്കും മാത്രമേ ഇതിൽ കുളിയ്ക്കാൻ അനുവാദമുള്ളൂ.
മതിൽക്കുപുറത്ത് വടക്കുഭാഗത്ത് പൊതു ആവശ്യങ്ങൾക്കുള്ള ക്ഷേത്രക്കുളം സ്ഥിതിചെയ്യുന്നു.
ഈ കുളത്തിൽ കുളിച്ചാണ് ഭക്തർ ക്ഷേത്രദർശനം നടത്തുന്നത്.
ഉത്സവക്കാലത്ത് ഭഗവാന്റെ ആറാട്ട് നടക്കുന്നതും ഇവിടെത്തന്നെ.
മതിൽക്കകത്ത് വടക്കുകിഴക്കുഭാഗത്ത് ബ്രഹ്മരക്ഷസ്സ് കുടികൊള്ളുന്നു.
ഐതിഹ്യപ്രകാരം ഇവിടെ പണ്ട് ആത്മഹത്യ ചെയ്ത ഒരു ബ്രാഹ്മണബാലനാണ് ബ്രഹ്മരക്ഷസ്സായി വാഴുന്നത്.
തൃക്കാക്കരയപ്പന്റെ നടയിൽ ഭജനമിരുന്ന ഈ ഉണ്ണി ഒരിയ്ക്കൽ കദളിപ്പഴം മോഷ്ടിച്ചുവെന്ന കുറ്റത്തിന് ശിക്ഷ കേൾക്കുകയും തുടർന്ന് ആത്മഹത്യ ചെയ്യുകയുമായിരുന്നുവത്രേ.
മരിയ്ക്കും മുമ്പ് അവൻ 'ഭഗവദ്ചൈതന്യം നശിച്ചുപോകട്ടെ' എന്ന് ശപിയ്ക്കുകയും ചെയ്തു.
ഈ ശാപമാണ് ക്ഷേത്രത്തെ അധഃപതനത്തിലെത്തിച്ചതെന്ന് വിശ്വസിച്ചുവരുന്നു.
ഇന്ന് ഏതൊരു ചടങ്ങും ബ്രഹ്മരക്ഷസ്സിന്റെ അനുഗ്രഹത്തോടെയേ നടത്താറുള്ളൂ.
പതിവിന് വിപരീതമായി ബ്രഹ്മരക്ഷസ്സിന് ശ്രീകോവിൽ പണിതിട്ടുണ്ടെന്നത് ശ്രദ്ധേയമാണ്.
സാധാരണയായി ഒരു തറ മാത്രമേ ബ്രഹ്മരക്ഷസ്സിന് കാണാറുള്ളൂ.
ഉഗ്രഭാവത്തോടെയുള്ള പ്രതിഷ്ഠയായതുകൊണ്ടാണത്രേ ഇങ്ങനെ ചെയ്തത്.
വൃത്താകൃതിയിൽ തീർത്ത ഒറ്റനില ശ്രീകോവിലാണ് പ്രധാന ക്ഷേത്രത്തിലേത്.
കരിങ്കല്ലിൽ തീർത്ത ശ്രീകോവിലിന് ഏകദേശം 160 അടി ചുറ്റളവുണ്ടാകും.
അകത്തേയ്ക്ക് കയറാനുള്ള പടികൾ കരിങ്കല്ലിൽ പണിത് പിച്ചളയിൽ പൊതിഞ്ഞ് സ്വർണ്ണം പൂശിവച്ചിരിയ്ക്കുകയാണ്.
നേരിട്ടുകയറാൻ പറ്റുന്ന രീതിയിലാണ് ഇവയുടെ നിർമ്മിതി.
ശ്രീകോവിലിനകത്ത് അഞ്ചോളം മുറികളുണ്ട്.
നാലടിയോളം ഉയരം വരുന്ന അഞ്ജനശിലാനിർമ്മിതമായ വിഗ്രഹത്തിൽ കിഴക്കോട്ട് ദർശനമായാണ് ശ്രീ തൃക്കാക്കരയപ്പൻ കുടികൊള്ളുന്നത്.
വാമനസങ്കല്പമാണെങ്കിലും വിഗ്രഹം ചതുർബാഹുവായ മഹാവിഷ്ണുവിന്റേതാണ്.
അകത്ത് അഞ്ചോളം മുറികളുള്ളതിനാൽ സോപാനത്തുനിന്ന് ഏകദേശം 30 അടി ദൂരം വിഗ്രഹത്തിലേയ്ക്കുണ്ട്.
ഇത്രയും ദൂരത്തുള്ള പ്രതിഷ്ഠകൾ അപൂർവ്വമാണ്.
നാല് തൃക്കൈകളിൽ ശംഖ്, ചക്രം, ഗദ, താമര എന്നിവ ധരിച്ച്  തൃക്കാക്കരയപ്പൻ കുടികൊള്ളുന്നു.
വാമനമൂർത്തിയുടെ ശ്രീകോവിലിന്റെ പുറംചുവരുകൾ ധാരാളം ചുവർച്ചിത്രങ്ങളാലും ദാരുശില്പങ്ങളാലും സമ്പന്നമാണ്.
രാമായണം , മഹാഭാരതം തുടങ്ങിയ പുരാണങ്ങളിൽ നിന്നുള്ള നിരവധി രംഗങ്ങൾ ഇവിടെ കാണാം.
ഗജമസ്തകങ്ങളിലൂടെയാണ് ശ്രീകോവിലിന്റെ കഴുക്കോൽ താങ്ങിനിർത്തിയിട്ടുള്ളത്.
വടക്കുവശത്ത് ഓവ് പണിതിരിയ്ക്കുന്നു.
ദീർഘചതുരാകൃതിയിലുള്ള ഒറ്റനില ശ്രീകോവിലാണ് ശിവക്ഷേത്രത്തിലുള്ളത്.
കരിങ്കല്ലിൽ തീർത്ത ഈ ശ്രീകോവിൽ പ്രധാന ക്ഷേത്രത്തിലെ ശ്രീകോവിലുമായി തട്ടിച്ചുനോക്കുമ്പോൾ വളരെ ചെറുതും അനാകർഷകവുമാണ്.
ഇതിന്റെ മേൽക്കൂര ഓടുമേഞ്ഞതാണ്.
മുകളിലെ താഴികക്കുടം പിച്ചളയിലാണ് നിർമ്മിച്ചിരിയ്ക്കുന്നത്.
ഇതിനകത്ത് രണ്ട് മുറികളേയുള്ളൂ.
അവയിൽ പടിഞ്ഞാറേ അറ്റത്തുള്ളതാണ് ഗർഭഗൃഹം.
ഒരടിയോളം ഉയരം വരുന്ന സ്വയംഭൂവായ ശിവലിംഗം കിഴക്കോട്ട് ദർശനമായി കുടികൊള്ളുന്നു.
തികഞ്ഞ ശിവഭക്തനായിരുന്ന മഹാബലി ആരാധിച്ചിരുന്നതാണ് ഈ ശിവലിംഗമെന്ന് വിശ്വസിച്ചുവരുന്നു.
സ്വയംഭൂലിംഗമായതിനാൽ മിനുക്കുപണികളൊന്നും തന്നെ ഇവിടെ നടത്തിയിട്ടില്ല.
ശിവന് പ്രിയപ്പെട്ട കൂവളമാല, തുമ്പപ്പൂമാല, രുദ്രാക്ഷമാല എന്നിവ യാണ് പ്രധാന വഴിപാട്.
തെക്കുംതേവർ എന്നറിയപ്പെടുന്ന മഹാദേവൻ മലതൃക്കാക്കരയിൽ കുടികൊള്ളുന്നു.
ശിവന്റെ ശ്രീകോവിൽ ഒഴുക്കൻ മട്ടിലുള്ള നിർമ്മിതിയായി കണക്കാക്കപ്പെടുന്നു.